b'\n_START_ARTICLE_\nA1 Grand Prix\n_START_SECTION_\nKvalifikacija\n_START_PARAGRAPH_\nKvalifikacij\xc4\x85 sudaro keturios 10 min. trukm\xc4\x97s sesijos. Kiekvienos sesijos metu lenktynininkui leid\xc5\xbeiama nuva\xc5\xbeiuoti tris ratus. Pirmos ir antros sesij\xc5\xb3 metu i\xc5\xa1ai\xc5\xa1kinama sprinto lenktyni\xc5\xb3 starto vietos, tre\xc4\x8dios ir ketvirtos sesij\xc5\xb3\xc2\xa0\xe2\x80\x93 pagrindini\xc5\xb3 lenktyni\xc5\xb3 starto vietos.\n_START_SECTION_\nSprinto lenktyn\xc4\x97s\n_START_PARAGRAPH_\nSprinto lenktyni\xc5\xb3 starto vietos nustatomos pirmos ir antros kvalifikacijos sesij\xc5\xb3 metu. Lenktyni\xc5\xb3 startas vyksta judant, o jos vyksta 24 min. plius vienas ratas. Ta\xc4\x8diau per \xc5\xa1ias lenktynes komandos privalo atlikti vien\xc4\x85 privalo sustojim\xc4\x85 techninio aptarnavimo zonoje tarp 4 ir 8 rat\xc5\xb3.\n_START_SECTION_\nPagrindin\xc4\x97s lenktyn\xc4\x97s\n_START_PARAGRAPH_\n\xc5\xa0i\xc5\xb3 lenktyni\xc5\xb3 starto vietos i\xc5\xa1ai\xc5\xa1kinamos tre\xc4\x8dios ir ketvirtos kvalifikacijos sesij\xc5\xb3 metu. Lenktyni\xc5\xb3 startas vyksta i\xc5\xa1 vietos, o jos trukm\xc4\x97 gali b\xc5\xabti skirtinga\xc2\xa0\xe2\x80\x93 arba 180\xc2\xa0km, arba 69 min. plius vienas ratas. Komandos privalo atlikti du sustojimus techninio aptarnavimo zonoje\xc2\xa0\xe2\x80\x93 pirm\xc4\x85 kart\xc4\x85 tarp 8-16 rat\xc5\xb3, antra\xc2\xa0\xe2\x80\x93 metu, kuris nurodomas pasibaigus pirmiesiems sustojimams.\n_START_SECTION_\nSustojimai techninio aptarnavimo zonoje\n_START_PARAGRAPH_\nPer vis\xc4\x85 savaitgal\xc4\xaf lenktynininkai privalo sustoti techninio aptarnavimo zonoje tris kartus. Sustojimo metu komanda privalo pakeisti visas automobilio padangas. Nors prie automobilio dirba 8 mechanikai, vienu metu j\xc4\xaf liesti gali tik 4 i\xc5\xa1 j\xc5\xb3. Techninio aptarnavimo metu kuras n\xc4\x97ra pildomas.\n_START_SECTION_\nTa\xc5\xa1k\xc5\xb3 skyrimas\n_START_PARAGRAPH_\nKitaip nei \xc4\xafprasta kitose Formul\xc4\x97se, \xc4\x8dia ta\xc5\xa1kai skiriami komandoms, o ne lenktynininkams. Tai rei\xc5\xa1kia, kad sezono metu komandos gali keisti savo sud\xc4\x97t\xc4\xaf neprarasdama i\xc5\xa1kovot\xc5\xb3 ta\xc5\xa1k\xc5\xb3._NEWLINE_Ta\xc5\xa1kai skiriami pirmiems de\xc5\xa1imt fini\xc5\xa1\xc4\x85 pasiekusi\xc5\xb3 komand\xc5\xb3. Sprinto ir pagrindini\xc5\xb3 lenktyni\xc5\xb3 metu ta\xc5\xa1kai skiriami skirtingai. Taip pat papildomu ta\xc5\xa1ku yra apdovanojama grei\xc4\x8diausi\xc4\x85 rat\xc4\x85 parod\xc5\xbeiusi komanda. Be ta\xc5\xa1k\xc5\xb3 ekipos gauna ir piniginius prizus.\n_START_SECTION_\nPakabos ir variklis\n_START_PARAGRAPH_\nA1GP \xc4\x8dempionatas vadinamas vieno gamintojo, nes visi naudojami automobiliai yra identi\xc5\xa1ki ir pagaminti to pa\xc4\x8dio gamintojo. Tokiu b\xc5\xabdu stengiamasi ma\xc5\xbeinti komand\xc5\xb3 i\xc5\xa1laidas ir suteikti \xc5\xa1ansus parodyti savo galimybes lenktynininkams. Iki 2014\xc2\xa0m. visus automobilius kuria Ferrari kompanija._NEWLINE_Visi automobiliai pagaminti pagal Ferrari Formul\xc4\x97s 1 komandos automobil\xc4\xaf, naudot\xc4\x85 2004 m. sezone. Visi automobiliai naudoja Michelin kompanijos padangas be grioveli\xc5\xb3. Visus automobilius varo Ferrari-Maserati V8 varikliai, kurie i\xc5\xa1vysto iki 600 AG. Kiekvienas variklis montuojamas su prietaisu, kuris leid\xc5\xbeia tam tikru metu automobiliui gauti paildomos galios, taip norint padidinti lenkim\xc5\xb3 skai\xc4\x8di\xc5\xb3 lenktyn\xc4\x97se (pana\xc5\xa1i\xc4\x85 specifik\xc4\x85 naudoja Formul\xc4\x97s 1 automobiliai\xc2\xa0\xe2\x80\x93 KERS).'